Diari Oficial de la Generalitat Valenciana


Sumari del DOGV 9520, del 26-01-2023 (2023/637)

Extracte de la Resolució de 9 de gener de 2023, del Vicerectorat d'Innovació i Transferència de la Universitat de València per la qual es convoquen i s'aproven les bases reguladores dels premis UVemprén Startup 2023 en el marc del Campus d'Emprenedoria UVemprén - Santander Universitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/637


Data del document
:   09-01-2023

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 9 de gener de 2023, del Vicerectorat d'Innovació i Transferència de la Universitat de València per la qual es convoquen i s'aproven les bases reguladores dels premis UVemprén Startup 2023 en el marc del Campus d'Emprenedoria UVemprén - Santander Universitats. [2023/637]  
BDNS (identif.): 671682.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/671682)  
  
Primer. Beneficiaris:  
Es poden presentar a aquesta convocatòria l'estudiantat i les persones graduades en els tres cursos anteriors de grau, màster i doctorat oficials de la Universitat de València, així com del títol propi de la Universitat de València Expert en StartUp Management, segons la categoria a què es presenten. No poden ser beneficiàries d'aquests premis aquelles persones en les quals concórreguen algunes de les causes descrites en l'article 13.2 i 13.3 de la Llei 38/2003, de 17 de novembre, general de subvencions.  
Es pot sol·licitar la participació per projectes però no es poden presentar a una categoria de premis aquells projectes que ja s'hagen presentat en aquesta categoria en edicions anteriors, llevat que quedaren exclosos de la categoria UVemprén Startup - Emprèn per falta de validació del projecte.  
És requisit imprescindible per a presentar-se a aquesta convocatòria que el projecte o idea haja sigut objecte d'algun dels programes d'UVemprén, excepte per a la participació en els premis UVemprén Startup Empresa-Societat.  
Per a la categoria UVemprén Startup Empresa-Societat, l'empresa o entitat ha de tenir en el seu consell director o òrgan equivalent, com a mínim, un 50 % de persones que estiguen cursat o hagen cursat estudis oficials de grau, màster o doctorat a la Universitat de València, així com del títol propi de la Universitat de València Expert en StartUp Management. Les empreses que es presenten han d'estar al corrent de les obligacions tributàries amb la hisenda pública estatal i autonòmica, així com amb la seguretat social. Les empreses que n'hagen resultat beneficiàries hauran de presentar un certificat acreditatiu d'aquestes obligacions fiscals.  
  
Segon. Objecte:  
La vicerectora d'Innovació i Transferència convoca els premis UVemprén Startup de la Universitat de València del curs 2022/2023 en el marc del Campus d'Emprenedoria UVemprén'Santander Universidades.  
  
Tercer. Bases reguladores:  
La convocatòria està publicada en la següent URL:  
https://links.uv.es/uvstartup/startup-premis2223-val  
  
Quarta. Quantia:  
Els premis es distribueixen en tres modalitats i es donen fins a un màxim de 20 premis amb categories i dotacions que oscil·len entre els 500 i els 2.000 euros.  
Premis UVemprén Startup - Crea: 10 premis de 500,00 euros cadascun per a l'alumnat de títols oficials de la Universitat de València i del títol propi de la Universitat de València Expert en StartUp Management on es premiaran les millors idees de l'alumnat en fase inicial que comporten el desenvolupament d'un model de negoci bàsic sense tenir l'empresa constituïda.  
Premis UVemprén Startup - Emprén: 5 premis de 1.000,00 euros cadascun per a l'alumnat i persones graduades dels tres últims anys, de títols oficials de la Universitat de València i del títol propi de la Universitat de València Expert en StartUp Management. Es premiaran les millors idees en fase avançada de desenvolupament que comporten un model de negoci validat i el desenvolupament d'un producte mínim viable o un prototip o prova concepte del producte o servei sense tenir l'empresa constituïda.  
Premis UVemprén Startup Empresa - Societat: s'atorgaran un màxim de 5 premis de 2.000,00 euros distribuïts en 5 categories per a empreses en les quals, almenys, el 50 % de les persones que integren el seu consell director o òrgan equivalent, estiguen cursant o hagen finalitzat els estudis oficials de grau, màster o doctorat oficial de la Universitat de València i del títol propi de la Universitat de València Expert en StartUp Management. L'objectiu d'aquesta modalitat és premiar a empreses constituïdes per l'alumnat o persones graduades de la Universitat de València que tinguen les millors idees de negoci amb projectes emprenedors innovadors en línies d'actuació estratègiques del Pla director UVemprén amb 1 premi per cadascuna de les 5 categories de 2.000 euros per al primer: Projectes d'emprenedoria inclusiva, social i cultural, projectes d'emprenedoria rural, projectes d'emprenedores, projectes d'emprenedoria en mobilitat sostenible i projectes d'emprenedoria digital.  
  
Cinqué. Termini de presentación de sol·licituds:  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 18 de juny de 2023.  
  
Sisé. Altres dades:  
Les sol·licituds es formalitzen emplenant el formulari diosinscripció disponible en liosenllaç https://links.uv.es/uvempren/premis\_startup i remetent-lo a través diosuna instància general disponible en ENTREU (https://webges.uv.es/uvEntreuWeb/menuSEU.jsp'idtramite=EXPSOLP2U) adreçada a la Unitat diosEmprenedoria (UVemprén) a través del tràmit «UVemprén Premis StartUp 2023» i aportant la documentació següent: Annex II: Model de sol·licitud i annex III de descripció de la idea. A més, segons la categoria a la qual es presenta cal adjuntar: Per a la categoria UVemprén Startup - Emprén, validació del model de negoci, desenvolupament d'un producte mínim viable o un prototip o prova concepte del producte o servei. Per a la categoria UVemprén Startup Empresa - Societat, l'annex IV amb les dades de l'empresa i el document d'identificació fiscal de la persona jurídica i còpia del model 036 d'alta censal, l'escriptura de constitució i modificacions posteriors degudament inscrites, si escau, en el registre públic que corresponga, que incloga els estatuts vigents que regisquen el funcionament de la persona jurídica, el certificat signat per l'administrador de l'empresa en el qual es justifique que almenys el 50 % dels qui tenen la titularitat de les participacions socials o accions de la societat han cursat o estan cursant la seua titulació oficial a la Universitat de València o el títol propi de la Universitat de València Expert en StartUp Management i la declaració responsable de trobar-se al corrent de les obligacions tributàries amb la Hisenda Pública estatal i de la Generalitat Valenciana, així com amb la Seguretat Social.  
  
  
València, 9 de gener de 2023.- La vicerectora d'Innovació i Transferència (per delegació de la rectora, DOGV 30.05.2022): Rosa María Donat Beneito.